Morten Østergaard (RV), 2005-05-11:
Bare lige for at få det helt skåret ud i pap, så også jeg kan forstå det her, vil jeg som afslutning konstatere: Det er ikke efter ministerens opfattelse Erhvervs- og Selskabsstyrelsens opgave at distribuere visse produkter fra visse producenter i forbindelse med deres øvrige aktiviteter.
Og i den sammenhæng må man sige, at hvis det er således, som kontorchefen har oplyst i Computerworld, at det er fast praksis, at man gør sådan, så vil ministeren tage skridt til at ændre den praksis.
Jeg har bedt om en redegørelse, og når jeg får den, skal spørgeren nok få mere klar besked, end jeg på nuværende tidspunkt kan give.
Det, jeg har sagt, og som jeg gerne vil gentage, er, at det er vigtigt at få det på det rene, at det naturligvis ikke er ministeriets opgave at markedsføre, promovere et bestemt produkt.
Hermed sluttede spørgsmålet.
Tak for svaret.
Ministeren må undskylde, men jeg bliver forvirret over, at der i Computerworld den 21. april 2005 er oplysninger fra kontorchef Peter Pietras om, at man netop ikke har udbudt det bredt at blive partner for Erhvervs- og Selskabsstyrelsen på startpakken, og at det er almindelig praksis, at man har partnere, og at man over tid udjævner dette ved at vælge forskellige partnere til forskellige projekter.
Derfor kan det jo klinge lidt hult, når man så i dag kan forstå på ministeren, at det ikke skulle være Erhvervs- og Selskabsstyrelsens projekt, al den stund kontorchefen i hvert fald har travlt med at redegøre for det på vegne af Erhvervsog Selskabsstyrelsen.
Derfor vil jeg bare spørge, hvis vi nu tager kontorchefens ord for gode varer, om det så er sådan, at ministeren mener, at det vil være god forvaltningsskik at gribe det an på den måde, man har gjort det på her.
Det er, som jeg nævnte, et partnerskab mellem Krak, Virk.dk og Erhvervs- og Selskabsstyrelsen.
Det er derfra, det er udviklet.
Jeg skal nok komme tilbage med en redegørelse fra Erhvervs- og Selskabsstyrelsen.
Det drejer sig om de her firmastartpakker, som Erhvervs- og Selskabsstyrelsen har udsendt, og hvor man i den forbindelse – sådan må man forstå det – har finansieret gildet ved at få visse virksomheder til at sponsorere, mod at de så til gengæld som modydelse fik lov at lægge prøveversioner af deres programmer i startpakken til alle disse nye iværksættere.
Mens ideen om en startpakke kan være ganske udmærket, så må det være interessant i denne her sammenhæng at få afklaret, om det virkelig er Erhvervs- og Selskabsstyrelsens og dermed også ministeriets rolle at fremhæve enkelte produkter på bekostning af andre og bestyrke enkelte producenters markedsposition, i forbindelse med at man forsøger at styrke iværksætteriet.
Er det en korrekt arbejdsform, og er det noget, man påtænker at gentage i fremtiden?
I relation til spørgsmålet har jeg fået oplyst, at Firmastartpakken er udviklet af Virk.dk, altså vores elektroniske side, og ikke er Erhvervs- og Selskabsstyrelsens Firmastartpakke.
Jeg forstår, at Erhvervs- og Selskabsstyrelsen ikke fremstår som afsender af pakken.
Styrelsen indgår dog som offentlig partner i Virk.dk, og det er et offentligt-privat partnerskab mellem Krak og Erhvervs- og Selskabsstyrelsen, og en lang række private partnere har været med til at udvikle Virk.dk's startpakke.
De involverede har alle en tæt kontakt til de små virksomheder, pakken er tiltænkt, og konkret drejer det sig om DANA, KPMG, Krak, Nordea, Microsoft, Multidata, Ret & Råd og AF.
Når det er sagt, så er det imidlertid vigtigt at få det helt på det rene, at det naturligvis ikke er ministeriets opgave at promovere et bestemt kommercielt produkt.
I ministeriet er der udarbejdet retningslinjer om samspil mellem private virksomheder, og information fra ministeriets institutioner skal jo fremstå som både troværdig, korrekt og også upartisk.
For det første skal der redegøres for, hvilken rolle de private partnere præcis har spillet i forbindelse med produktion og distribution af pakken, og for det andet skal der redegøres for, hvordan gruppen af private bidragydere er udvalgt.
»Er det Økonomi- og Erhvervsministeriets opgave og politik at bestyrke visse kommercielle produkters og leverandørers markedsposition gennem ministeriets aktiviteter, som det er sket i forbindelse med firmastartpakken fra Erhvervsog Selskabsstyrelsen, hvor Microsofts ERP-program C5 distribueres til 40.000 nystartede virksomheder i ministeriets navn?«